เราซื้อดีลวงในไว้ค่ะ ซึ่งดีลที่เราซื้อจะมีให้เลือก 4 เซต โดยมีทั้งของทานเล่น อาหารจานหลัก ของหวาน และเครื่องดื่ม ดูน่าสนใจดี เรากับเพื่อนก็เลยซื้อไปลองกันค่ะ
 
เมื่อมาถึงร้าน พนักงานก็รีบมาต้อนรับอย่างดี เอาเมนูมาให้ดูหน้าตาว่าแต่ละเซตมีอะไรบ้าง ซึ่งเรากับเพื่อนเลยเลือกคนละเซต เพื่อจะได้ลองหลายๆเมนูค่ะ
เซตที่ 1 จะมี สลัดปลาเงิน, สุกี้ยากี้เนื้อวากิว, ซูชิแซลมอน, น้ำแข็งใสรสสตอเบอรี่ และเครื่องดื่ม
เซตที่ 2 จะมี ยำสาหร่าย, เส้นบุกผัดซอสสไปซี่, โรลแซลมอนไส้ปลาไหลเสริฟบนกระทะร้อนราดด้วยชีส, ซาลาเปาทอดไส้ไอศกรีม และเครื่องดื่ม
 
ระหว่างรออาหารมาเสริฟ เราก็เก็บบรรยากาศในร้านไปเรื่อยๆ ซี่งที่นี่นั่งสบายดีค่ะ ดูโปร่ง ไม่แออัดกัน มีที่นั่งด้านนอกด้วยค่ะ ถ้าอากาศดีๆ นั่งทานไปชมวิวสวยๆไปน่าจะเพลินดีค่ะ แต่วันที่เราไป ทางร้านไม่ได้เปิดให้นั่ง เพราะค่อนข้างร้อน เราก็เลยเก็บแค่ภาพมาฝากค่ะ
 
แล้วอาหารก็ค่อยๆทยอยเสริฟค่ะ
ของทานเล่น
- Silver fish salad (สลัดปลาเงิน) เป็นผักสด สาหร่าย ปลาเงินทอด ไข่กุ้ง ราดน้ำสลัดแบบครีมค่ะ
 
รสชาติโอเคค่ะ ปลาเงินทอดมาฟูกรอบดี แต่เราว่าแอบมีกลิ่นน้ำมันเล็กน้อย แต่ว่าทานกับน้ำสลัดครีมอร่อยดี ก็ลืมๆไปได้ค่ะ ชอบตรงที่มีไข่กุ้ง และสาหร่ายด้วยค่ะ
 
- Shirataki Spicy (เส้นบุกผัดซอสสไปซี่) เมนูนี้ตอนมาเสริฟแอบงงค่ะ เราไม่ได้สั่งโซบะ! ???? คือหน้าตาดูเหมือนโซบะมากเลยค่ะ แต่จริงๆแล้วเป็นเส้นบุกผัดซอสล่ะ
 
รสชาติจะออกหวานนำ แล้วมีเปรี้ยวเผ็ดตามค่ะ ก็อร่อยดีค่ะ เส้นบุกจะกรุบๆ ผัดกับผัก เห็ด แครอท เป็นอาหารทานเล่นที่ชอบค่ะ
 
- Hiyashi Wakame (ยำสาหร่าย) เสริฟมาแบบโรยหน้าด้วยไข่กุ้งสีส้มสดใส
 
สาหร่ายกรุบๆโอเคเลยค่ะ ไม่คาว แบบนี้ชอบเลย ออกชุ่มๆหน่อย ทำให้ทานเพลินเรื่อยๆได้หมดจานอย่างไวเลยค่ะ
 
 
อาหารจานหลัก
- Signature salmon maki roll with sea eel, cream cheese and avocado, served on a hot plate topped with extra cheese (โรลแซลมอนไส้ปลาไหลสอดไส้ชีสและอโวคาโดเสริฟบนกระทะร้อนราดด้วยชีสสูตร Tenyuu Sho
 
เมนูนี้สวยมากๆค่ะ มาแบบชีสเดือดปุดๆ ต้องรีบแชะอย่างไว เพราะเดือดแป๊บเดียวก็จะหายปุดแล้วค่ะ ซึ่งจะเป็นโรลแซลมอล 5 ชิ้นเรียงแถวอย่างสวยงาม ราดชีสทั่วกระทะ และตบท้ายด้วยการราดซอสบนโรลด้วยค่ะ
 
โรลเนื้อนุ่มๆดีค่ะ ชีสออกรสละมุนๆดี แต่ว่ามีรสหวานมาด้วย ตอนแรกคิดว่าชีสหวานหรือเปล่า แต่ส่วนตัวได้ลองทานจานอื่นๆ เลยสรุปเดาว่า น่าจะเป็นตัวซอสที่ราดมาบนโรลที่มีรสหวานค่ะ เลยทำให้เมนูนี้ออกหวานไปด้วย แต่ว่าร้านนี้ทำชีสได้ดีค่ะ เพราะไม่เหนียวติดเป็นก้อนๆหรือมีความไหม้ จะนุ่มๆทำให้ตักมาทานกับโรลได้ง่ายดีค่ะ ถ้าลดความหวาน น่าจะถูกใจกว่านี้ค่ะ แต่จะบอกว่าถึงแม้จะมีรสหวาน แต่ก็เป็นความหวานเบาๆ เราก็เลยรู้สึกว่าจานนี้โอเค จนเราสามารถตักชีสมาทานจนเกลี้ยงกระทะได้เลยค่ะ (เมนูนี้พอเห็นหน้าตา ต้องรีบเรียกพนักงานขอช้อนส้อมด่วนค่ะ เราจะไม่ยอมให้ชีสเหลืออยู่ที่กระทะเด็ดขาด 55)
 
- Wagyu Sukiyaki with ponzu sauce, Steamed rice (สุกี้ยากี้เนื้อวากิว มาพร้อมกับน้ำจิ้มพอนซึรสเปรี้ยว ไข่ดิบ และข้าว) สุกี้เสริฟมาในหม้อน่ารัก พร้อมเตาปิคนิคที่ทางร้านมาจุดไฟที่โต๊ะให้ค่ะ รอไม่นานเนื้อก็เริ่มเดือดปุดๆ ซึ่งมีไข่ดิบเป็นน้ำจิ้มไว้จุ่มกับเนื้อ พร้อมทานคู่กับข้าวสวยค่ะ
 
เนื้อวากิวอร่อยค่ะ เนื้อนุ่มไม่มีกลิ่น ถูกใจเลยค่ะ จุ่มกับไข่ดิบ ได้รสชาติที่ละมุนดีค่ะ (ส่วนตัวเป็นคนไม่ทานเนื้อ เพราะไม่ค่อยชอบกลิ่น แต่เพิ่งเริ่มหัดทานปีนี้ค่ะ) ส่วนน้ำซุปจะออกหวานนำกว่าร้านอื่นนิดหน่อย แต่ไม่ได้หวานมากไป ก็พอทานได้ค่ะ ในหม้อยังมีเส้นบุก เต้าหู้ เห็ด และผักต่างๆ ให้ทานคู่กับข้าวเนื้อนุ่มๆหนุบๆ เข้ากันได้ดีค่ะ
 
- Salmon Sushi (ซูชิแซลมอน) เสริฟมา 2 ชิ้น เนื้อปลาชิ้นยาว วางบนข้าวมาอย่างสวยงาม
 
รสชาติเนื้อปลาสดใช้ได้ค่ะ แต่ซอสที่ราดบนปลาออกหวาน ทำให้รสชาติเหมือนไม่คุ้นเท่าไหร่ แต่โดยรวมก็โอเคค่ะ
 
- clear dashi in tea pot (ซุปกา) เสริฟมาน่ารัก ร้อนควันฉุยๆเลยค่ะ มีมะนาวมาให้เติมรสเปรี้ยวหอมๆนิดๆด้วยค่ะ
 
อร่อยค่ะ หอมๆ ได้รสชาติกลมกล่อม ไม่จืดไป ชอบมากเลยค่ะ ทานหมดกาเลย พอเปิดฝากาด้านใน ยังมี เนื้อปลา กุ้ง เห็ด มาให้ตักทานได้อีกค่ะ เลิฟๆเลยเมนูนี้
 
 
ของหวาน
- Tiramisu Kakigori (น้ำแข็งใสทีรามิสุ) ปกติถ้าตามดีลจะได้เป็นรสสตอเบอรี่ แต่วันที่เราไปหมด ทางร้านเลยยกมือขอโทษใหญ่เลย และขอเสริฟเป็นเมนูนี้แทน ซึ่งส่วนตัวก็โอเค เพราะปกติไม่ค่อยทานสตอเบอรี่เท่าไหร่อยู่แล้วค่ะ
 
น้ำแข็งใสที่นี่จะต่างกับที่อื่น เพราะเค้าบอกว่าเป็นน้ำแข็งใสที่ใช้เฉพาะน้ำแร่ และ Iceland Spring เท่านั้น โดยตรงกลางจะเป็นกาแฟ ส่วนด้านบนจะเป็นครีมนุ่มๆ พร้อมโรยผงกาแฟค่ะ
 
น้ำแข็งใส ใสจริงๆค่ะ เพราะเป็นน้ำแร่ >.< เนื้อเบานุ่มฟู ตรงกลางจะราดกาแฟ ซึ่งรสชาติแนวกาแฟใส่นมค่ะ ออกหวานขมกำลังดี เข้มข้นพอควร ไม่มากไป แต่เพื่อนที่ไม่ค่อยทานกาแฟบอกว่าเข้มพอควร แต่เรารู้สึกว่ารสพอดีไม่ได้เข้มเกินไป ทำให้ทานได้เรื่อยๆ อร่อยดีค่ะ ด้านบนมีครีมนุ่มๆมันๆ ชอบค่ะ ทานรวมๆกันหมด เข้ากันดีค่ะ แต่ส่วนตัวรู้สึกว่าเมนูนี้ไม่ค่อยคุ้มเท่าไหร่ เพราะกาแฟที่ราดดูน้อยไปหน่อย และน้ำแข็งก็นุ่มฟูเบาๆ จนทานแล้วไม่รู้สึกระคายท้องเลยค่ะ :P
 
- Deep fried Chinese bun stuffed with a selection of green tea ice cream (ซาลาเปาทอดไส้ไอศกรีมรสชาเขียว) เสริฟมาสวยๆเหมือนเบอร์เกอร์ค่ะ เป็นซาลาเปาทอด 2 ชิ้นประกบกัน โดยมีไอศกรีมชาเขียวสีเข้มข้นตรงกลาง ซึ่งราดนมข้นบนไอศกรีมด้วยค่ะ
 
อร่อยค่ะ ไอศกรีมชาเขียวเข้มข้นโดนใจมาก ซาลาเปาทอดมาเนื้อนุ่มกรอบดี แต่ก็มีได้กลิ่นน้ำมันนิดหน่อย ซึ่งไอศกรีมให้มาเยอะดี ถ้าเทียบกับประมาณแป้งทอด เลยทานแล้วได้รสเข้มข้นเน้นๆดีค่ะ
 
 
เครื่องดื่มเป็น น้ำแร่ธรรมชาติมิเนเร่ขวดเล็กค่ะ
 
ตอนนี้ทางร้านจัดโปรโมชั่น เมนู Salmon ลด 50% ด้วยค่ะ ดูก็น่าสนใจดี ใครสนใจหรือมีดีล ลองมาทานกันนะคะ